ರಾಜ್ಯದಲ್ಲಿ ಮಿಸ್ಸಿ ರೋಗಕ್ಕೆ ಮೊದಲ ಬಲಿ.. ದಾವಣಗೆರೆಯಲ್ಲಿ 5 ವರ್ಷದ ಮಗು ಸಾವು..! ದಾವಣಗೆರೆ:ದಾವಣಗೆರೆಯಲ್ಲಿ ಮಿಸ್ಸಿ ರೋಗಕ್ಕೆ ಮೊದಲ ಬಲಿಯಾಗಿದೆ.ಐದು ವರ್ಷದ ಮಗು ಸಾವನ್ನಪ್ಪಿದೆ.ದಾವಣಗೆರೆ ಜಿಲ್ಲಾಧಿಕಾರಿ ಮಹಾಂತೇಶ್ ಬೀಳಗಿ ಈ ಬಗ್ಗೆ ಮಾಹಿತಿ ಕೊಟ್ಟಿದ್ದಾರೆ. ಖಾಸಗಿ ಆಸ್ಪತ್ರೆಯಲ್ಲಿ ಆ ಹೆಣ್ಣು ಮಗು ಚಿಕಿತ್ಸೆ ಪಡೆಯುತ್ತಾ ಇತ್ತು.ಚಿತ್ರದುರ್ಗದಿಂದ ರೆಫರ್ ಆಗಿ ಬಂದಿದ್ದ ಸೊಂಕಿತ ಮಗು ಇಂದು ಬೆಳಿಗ್ಗೆ 3 ಗಂಟೆಗೆ ಚಿಕಿತ್ಸೆ ಫಲಿಸದೇ ಸಾವನ್ನಪ್ಪಿದೆ. ದಾವಣಗೆರೆಯಲ್ಲಿ ಒಟ್ಟು ಹತ್ತು ಮಿಸ್ಸಿ ರೋಗದ ಪ್ರಕರಣಗಳಿವೆ. ಅವುಗಳಲ್ಲಿ 8 ಮಂದಿ ಗುಣಮುಖರಾಗಿದ್ದು ಇಬ್ಬರಿಗೆ ಚಿಕಿತ್ಸೆ ನೀಡಲಾಗುತ್ತಿತ್ತು.ಅದರಲ್ಲಿ ಇಂದು 5 ವರ್ಷದ ಮಗು ಸಾವನ್ನಪ್ಪಿದೆ.8 ರಿಂದ 18 ವರ್ಷದ ಒಳಗಿನ ಮಕ್ಕಳಲ್ಲಿ ಈ ರೋಗ ಕಾಣಿಸುತ್ತದೆ.ಶೇಕಡಾ 70 ರಷ್ಟು ಹೃದಯದ ನಾಳದ ಹಿಗ್ಗುವಿಕೆ, ಕಡಿಮೆ ರಕ್ತದೊತ್ತಡ,ಹೃದಯ ಸ್ನಾಯು ಅಶಕ್ತತೆ ಕಾಡುತ್ತದೆ.ಕೆಲವರಲ್ಲಿ ನಿಮೋನಿಯ ಸಮಸ್ಯೆ ಕೂಡ ಕಾಣಿಸುತ್ತದೆ. ಕೊರೊನಾದಿಂದ ಗುಣಮುಖರಾದವರಲ್ಲಿ ಈ ಮಿಸ್ಸಿ ರೋಗ ಕಾಣಿಸುತ್ತದೆ. ಎನೆಕ್ ರೋಗ ಲಕ್ಷಣ ಇದ್ದವರಲ್ಲಿ ಶೇಕಡಾ 60 ರಷ್ಟು ಸಾವಿನ ಸಾಧ್ಯತೆ ಕೂಡ ಹೆಚ್ಚಾಗಿರುತ್ತದೆ.ಬಹು ಅಂಗಾಂಗ ವೈಫಲ್ಯ ಉಂಟಾಗುವ ಸಾಧ್ಯತೆ ಇರುತ್ತದೆ. ಹಿಮೋಗ್ಲೋಬಿನ್ ಔಷಧ ನೀಡಿದರೆ ಗುಣ ಹೊಂದುವಂತಹ ಸಾಧ್ಯತೆ ಹೆಚ್ಚಾಗಿರುತ್ತದೆ. ಆದರೆ ಚಿಕಿತ್ಸೆ ಗೆ ಸುಮಾರು ಒಂದು ಲಕ್ಷದವರೆಗೆ ಖರ್ಚಾಗುತ್ತದೆ.ಇನ್ನೂ ಲಕ್ಷಣ ರಹಿತ ಕೋವಿಡ್ ಸೊಂಕಿತ ಮಕ್ಕಳಲ್ಲಿ ಅತಿಸಾರ,ಡೆಂಗ್ಯೂ ಜ್ವರ ನಂತರ ಮಿಸ್ಸಿ ರೋಗ ಪತ್ತೆಯಾಗುತ್ತದೆ.